Πράσινες δημόσιες συμβάσεις
Creators: name: Ζώλη, Ερμιόνη Παντελή
Publisher: name: Aristotle University of Thessaloniki
Year: 2016
Subjects: πράσινες δημόσιες συμβάσεις
δημόσιες συμβάσεις
περιβάλλον
green public procurement
public procurement
environment

description: Πράσινες Δημόσιες Συμβάσεις (ΠΔΣ) είναι οι διαδικασίες με τις οποίες ο δημόσιος τομέας προμηθεύεται προϊόντα, υπηρεσίες ή έργα, χρησιμοποιώντας οικολογικά κριτήρια κατά την αξιολόγηση προσφορών με στόχο τη μείωση των περιβαλλοντικών επιπτώσεων και τη διατήρηση της οικονομικής βιωσιμότητας. Παρά το γεγονός ότι οι ΠΔΣ είναι προαιρετικό μέσο, μπορούν να διαδραματίσουν σημαντικό ρόλο στην επίτευξη των διεθνών και ευρωπαϊκών πολιτικών για αποδοτικότερη χρήση φυσικών πόρων και ενέργειας. Το νομικό πλαίσιο για τις δημόσιες συμβάσεις ορίζεται από τις διατάξεις της Συνθήκης για τη Λειτουργία της Ευρωπαϊκής Ένωσης και από τις οδηγίες περί συμβάσεων της Ευρωπαϊκής Ένωσης, όπως τις ερμηνεύει το Ευρωπαϊκό Δικαστήριο. Oι αναθέτουσες αρχές μπορούν να χρησιμοποιούν περιβαλλοντικά κριτήρια σε διάφορα στάδια της διαδικασίας σύναψης συμβάσεων, αρκεί ταυτόχρονα να ικανοποιούνται οι βασικές αρχές της ίσης μεταχείρισης, της αμοιβαίας αναγνώρισης, της διαφάνειας και της αναλογικότητας. Στην προκήρυξη διαγωνισμών μπορεί να καθορίζεται το αντικείμενο και οι τεχνικές προδιαγραφές των συμβάσεων με γνώμονα τις περιβαλλοντικές επιπτώσεις καθ’ όλη τη διάρκεια του κύκλου ζωής των αγαθών, των υπηρεσιών ή των έργων. Τα κριτήρια επιλογής είναι δυνατό να βασίζονται στην περιβαλλοντική τεχνική ικανότητα ή σε περιβαλλοντικά μέτρα διαχείρισης, ενώ μπορούν να αποκλείονται προσφέροντες που έχουν διαπράξει σοβαρές παραβάσεις περιβαλλοντικών διατάξεων. Στα κριτήρια ανάθεσης μπορούν να παροτρύνονται οι προσφέροντες να προσφέρουν υψηλότερα επίπεδα περιβαλλοντικής απόδοσης σε σχέση με τα επίπεδα που έχουν καθοριστεί, ενώ προκρίνεται η αξιολόγηση του κόστους καθ' όλη τη διάρκεια του κύκλου ζωής κατά τη σύγκριση των προσφορών. Τέλος, η ειδική νομοθεσία της Ευρωπαϊκής Ένωσης σε τομείς με μεγάλο αντίκτυπο, όπως οι κατασκευές, τα τρόφιμα και οι υπηρεσίες εστίασης, η ηλεκτρική ενέργεια και η ξυλεία, δημιουργεί, επίσης, δεσμευτικές υποχρεώσεις σχετικά με την προμήθεια συγκεκριμένων αγαθών και υπηρεσιών.
description: Green Public Procurement (GPP) are the processes by which the public sector procures goods, services or works using ecological criteria when evaluating bids in order to reduce the environmental impact and to maintain economic viability. Although GPP is a voluntary instrument, can play an important role in achieving the international and European policies for an efficient use of natural resources and energy. The legal framework for public procurement is defined by the provisions of the Treaty on the Functioning of the European Union and by the EU procurement directives, as interpreted by the European Court of Justice. The contracting authorities may use environmental criteria at various stages of the procurement process, provided simultaneously to satisfy the basic principles of equal treatment, mutual recognition, transparency and proportionality. When tendering, the subject matter and technical specifications for the contracts may be specified in the light of environmental impacts throughout the life cycle of goods, services or works. Selection criteria may be based on environmental technical capacity or environmental management measures and tenderers who have committed serious breaches of environmental requirements may be excluded. Award criteria may encourage tenderers to deliver even higher levels of environmental performance in relation to the levels which have been set. Life-cycle costs may be assessed when comparing tenders. Finally, the specific legislation of the European Union in high-impact sectors, such as construction, food and catering, electricity and timber, also creates binding obligations on the supply of specific goods and services.